Document ID: 32013D0644

IZVEDBENI SKLEP KOMISIJE
z dne 8. novembra 2013
o spremembi Odločbe 2006/944/ES za vključitev ravni emisij za Republiko Hrvaško v okviru Kjotskega protokola
(notificirano pod dokumentarno številko C(2013) 7489)
(2013/644/EU)
EVROPSKA KOMISIJA JE -
ob upoštevanju Akta o pristopu Republike Hrvaške in zlasti člena 50 Akta,
ob upoštevanju naslednjega:
(1)
Odločba Komisije 2006/944/ES (1) določa ravni emisij za izhodiščno leto za Unijo in njene države članice za pet let prvega obdobja obveznosti v okviru Kjotskega protokola. Te ravni emisij iz Priloge k navedeni odločbi so bile določene po zaključenih pregledih v skladu s členom 8 Kjotskega protokola k Okvirni konvenciji Združenih narodov o spremembi podnebja.
(2)
Pregled ravni emisij za izhodiščno leto za Hrvaško je bil zaključen 26. avgusta 2009. Ob poročilu o tem pregledu se zastavlja vprašanje izvajanja količine, dodeljene Hrvaški. Odbor za zagotavljanje izpolnjevanja obveznosti iz Kjotskega protokola je 8. februarja 2012 ugotovil, da je bilo vprašanje izvajanja razrešeno, zato so bile določene končne vrednosti ravni emisij za Hrvaško.
(3)
Po pristopu Republike Hrvaške k Evropski uniji 1. julija 2013 bi morala Priloga k Odločbi 2006/944/ES vključevati tudi raven emisij, določenih za Hrvaško v okviru Kjotskega protokola.
(4)
Zato je treba Odločbo 2006/944/ES ustrezno spremeniti -
SPREJELA NASLEDNJI SKLEP:
Člen 1
V Prilogi k Odločbi 2006/944/ES se za vnosom za Estonijo vstavi naslednje:
„Hrvaška
148 778 503“
Člen 2
Ta sklep je naslovljen na države članice.
V Bruslju, 8. novembra 2013

Labels: 18
15
5
20